CELEX: C2005/281/29
Language: hu
Date: 2005-11-12 00:00:00
Title: C-362/05. P. sz. ügy: Az Európai Közösségek Elsőfokú Bíróságának (első tanács) a T-370/03. sz., Jacques Wunenburger kontra az Európai Közösségek Bizottsága ügyben 2005. július 5-én hozott ítélete ellen Jacques Wunenburger által 2005. szeptember 23-án benyújtott fellebbezés

12.11.2005   
            
            
               HU
            
            
               Az Európai Unió Hivatalos Lapja
            
            
               C 281/15
            
         Az Európai Közösségek Elsőfokú Bíróságának (első tanács) a T-370/03. sz., Jacques Wunenburger kontra az Európai Közösségek Bizottsága ügyben 2005. július 5-én hozott ítélete ellen Jacques Wunenburger által 2005. szeptember 23-án benyújtott fellebbezés
   (C-362/05. P. sz. ügy)
   (2005/C 281/29)
   Az eljárás nyelve: francia
   Jacques Wunenburger (képviseli: Eric Boigelot ügyvéd) 2005. szeptember 23-án fellebbezést nyújtott be az Európai Közösségek Bíróságához az Európai Közösségek Elsőfokú Bíróságának (első tanács) a T-370/03. sz., Jacques Wunenburger kontra az Európai Közösségek Bizottsága ügyben 2005. július 5-én hozott ítélete ellen.
   A fellebbező azt kéri, hogy a Bíróság:
   
               —
            
            
               nyilvánítsa a fellebbezést elfogadhatónak és megalapozottnak;
            
         
               —
            
            
               helyezze hatályon kívül az Elsőfokú Bíróságnak a T-370/03. sz., Wunenburger kontra Bizottság ügyben 2005. július 5-én hozott ítéletét.
            
         A fellebbező azt is kéri, hogy Bíróság maga bírálja el a jogvitát, és adjon helyt a T-370/03. sz. ügyben benyújtott keresetének, amelyben arra kérte az Elsőfokú Bíróságot, hogy:
   
               —
            
            
               semmisítse meg a kinevezésre jogosult hatóságnak a felperes „Afrika, Karib-tenger, Csendes-óceán” igazgatóság (AIDCO.C) igazgatói állására való kinevezését megtagadó 2003. március 11-i határozatát, valamint a kinevezésre jogosult hatóságnak az említett posztra Amir NAQVI-t kinevező 2003. január 8-i határozatát;
            
         
               —
            
            
               semmisítse meg a felperes – a személyzeti szabályzat 90. cikkének (2) bekezdése alapján 2003. április 2-án benyújtott – panaszát kifejezetten elutasító 2003. július 14-i, a felperessel 2003. augusztus 11-én közölt határozatot;
            
         
               —
            
            
               semmisítse meg Amir NAQVI-nak az „Afrika, Karib-tenger, Csendes-óceán” igazgatóság (AIDCO.C) igazgatói állására való kinevezését, amely elsősorban a felperes által a betöltetlen állásra beadott jelentkezés elutasításával járt;
            
         
               —
            
            
               minden esetben az alperest kötelezze a költségek viselésére.
            
         Jogalapok és fontosabb érvek
   A fellebbezés jogalapja a Bíróság alapokmányának 58. cikkével összhangban a fellebbező érdekeit sértő eljárási szabálytalanságok az Elsőfokú Bíróság előtt, valamint a közösségi jog megsértése.